
ΤΕΥΧΟΣ ΔΕΥΤΕΡΟ Αρ. Φύλλου 2565 

25 Σεπτεμβρίου 2014 


ΑΠΟΦΑΣΕΙ Σ 

Αριθμ. Α2-818 

Έγκριση Κανονισμού Μισθώσεων του Οργανισμού 
Κεντρικών Αγορών και Αλιείας, Ο.Κ.Α.Α. Α.Ε. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

1.1. Του Π.Δ. 406/98 (Φ.Ε.Κ. Α' 286) «Μετατροπή του Ορ¬ 
γανισμού Κεντρικής Αγοράς Αθηνών, Ν.Π.Δ.Δ. σε Ανώνυμη 
Εταιρεία και έγκριση του καταστατικού της», όπως ισχύει 
και ειδικότερα το άρθρο 36 Α, όπως προστέθηκε με το 
άρθρο 74 του Ν. 3982/2011 (Φ.Ε.Κ. Α' 143) «Απλοποίηση της 
αδειοδότησης τεχνικών και μεταποιητικών δραστηριο¬ 
τήτων και επιχειρηματικών πάρκων και άλλες διατάξεις. 

1.2. Του Π.Δ. 63/2005 (Φ.Ε.Κ. Α' 98) «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα», όπως ισχύει. 

1.3. Του Π.Δ. 397/1988 (Φ.Ε.Κ. Α' 185) «Οργανισμός του 
Υπουργείου Εμπορίου», όπως τροποποιήθηκε και ισχύει. 

1.4. Του Π.Δ. 59/96 (Φ.Ε.Κ. Α' 51) «Σύσταση Γενικής 
Γραμματείας Εμπορίου στο Υπουργείο Ανάπτυξης και 
καθορισμός αρμοδιοτήτων της». 

1.5. Του Π.Δ. 85/2012 (Φ.Ε.Κ. Α' 141) <Ίδρυση και μετο- 
νομασία Υπουργείων, μεταφορά και κατάργηση Υπη¬ 
ρεσιών». 

1.6. Του Π.Δ. 89/2014 (Α' 134) «Διορισμός Υπουργών, 
Αναπληρωτών Υπουργών και Υφυπουργών». 

1.7. Του Π.Δ. 118/2013 (Φ.Ε.Κ. Α' 152) «Τροποποίηση του 
Π.Δ. 85/2012 (Α' 141)Ίδρυση Υπουργείου Υποδομών, Με¬ 
ταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως». 


1.8. Του Ν. 3429/2005 (Φ.Ε.Κ. Α' 314) «Δημόσιες Επιχειρή¬ 
σεις και Οργανισμοί (Δ.Ε.Κ.Ο.)», όπως έχει τροποποιηθεί 
και ισχύει». 

1.9 Του Ν. 3844/2010 (Φ.Ε.Κ. Α' 63) «Προσαρμογή της 
ελληνικής νομοθεσίας στην Οδηγία 2006/123 του Ευρω¬ 
παϊκού Κοινοβουλίου και του Συμβουλίου σχετικά με τις 
υπηρεσίες στην εσωτερική αγορά και άλλες διατάξεις». 

1.10. Το άρθρο 237 του Ν. 4072/2012 (Φ.Ε.Κ. 86/Α') 
«Βελτίωση Του επιχειρηματικού περιβάλλοντος - Νέα 
εταιρική μορφή - Σήματα - Μεσίτες ακινήτων - Ρύθμι¬ 
ση θεμάτων ναυτιλίας, λιμένων και αλιείας και άλλες 
διατάξεις» που αφορά τη συγχώνευση των Ανωνύμων 
Εταιρειών Ο.Κ.Α.Α. Α.Ε. με ΕΤΑΝΑΛ Α.Ε. 

1.11. Το άρθρο 14 του Ν. 4250/2014 (Φ.Ε.Κ. Α' 74) «Δι¬ 
οικητικές Απλουστεύσεις Καταργήσεις, Συγχωνεύσεις 
Νομικών Προσώπων και Υπηρεσιών του Δημοσίου Τομέα, 
Τροποποίηση Διατάξεων του Π.Δ. 318/1992 (Α' 161) και 
λοιπές ρυθμίσεις». 

2) Την υπ’ αριθμ. 34658/4.7.2014 (Φ.Ε.Κ. 1825/Β') απόφα¬ 
σης του Πρωθυπουργού και του Υπουργού Ανάπτυξης 
και Ανταγωνιστικότητας με θέμα «Ανάθεση αρμοδιο¬ 
τήτων στους Υφυπουργούς Ανάπτυξης και Ανταγωνι¬ 
στικότητας». 

3) Την υπ’ αριθμ. Υ478/9-7-2014 (Φ.Ε.Κ. Β' 1880) από¬ 
φασης του Πρωθυπουργού με θέμα: «Καθορισμός αρ¬ 
μοδιοτήτων του Αναπληρωτή Υπουργού Αγροτικής 
Ανάπτυξης και Τροφίμων Παρασκευά Κουκουλόπουλου» 

4) Την υπ’ αριθμ. Α2-176/21-2-2013 (Φ.Ε.Κ. Β' 391) κοινή 
υπουργική απόφαση με θέμα: «Εγκριση απόφασης 318/ 
14-12-2012 του Δ.Σ. του Οργανισμού Κεντρικών Αγορών 
και Αλιείας (Ο.Κ.Α.Α. Α.Ε.) περί Κανονισμού Μισθώσεων 
του Οργανισμού Κεντρικών Αγορών και Αλιείας (Ο.Κ.Α.Α. 
Α.Ε.)». 

5) Την υπ’ αριθμ. 196/28-7-2014 απόφαση του Διοικητι¬ 
κού Συμβουλίου του Ο.Κ.Α.Α. Α.Ε., απόσπασμα πρακτικού 
με αριθμό 28/28-7-2014, με την οποία εγκρίνεται ο νέος 
Κανονισμός Μισθώσεων του Ο.Κ.Α.Α. Α.Ε. μετά από πρό¬ 
ταση του Διευθύνοντος Συμβούλου. 

6) Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Εγκρίνουμε τον Κανονισμό Μισθώσεων του Οργανι¬ 
σμού Κεντρικών Αγορών και Αλιείας, Ο.Κ.Α.Α. Α.Ε.» ως 
ακολούθως: 

«ΚΑΝΟΝΙΣΜΟΣ ΜΙΣΘΩΣΕΩΝ ΚΑΙ ΕΜΠΟΡΙΚΗΣ ΕΚΜΕ¬ 
ΤΑΛΛΕΥΣΗΣ ΤΟΥ ΟΡΓΑΝΙΣΜΟΥ ΚΕΝΤΡΙΚΩΝ ΑΓΟΡΩΝ 
ΚΑΙ ΑΛΙΕΙΑΣ (Ο.Κ.Α.Α. Α.Ε.)». 

Αρθρο 1 
Γενικοί Όροι 

Οι παρόντες είναι οι Γενικοί Οροι που ισχύουν για 
τις συμβάσεις μίσθωσης και συμβάσεις παραχώρησης 
χρήσης επιφάνειας που αφορούν σε όλους ανεξαιρέ¬ 
τως χρήσεως τους μίσθιους χώρους που εκμισθώνει ο 
Οργανισμός Κεντρικών Αγορών και Αλιείας Α.Ε. (εφεξής 
Ο.Κ.Α.Α. Α.Ε.) σε όλες τις εγκαταστάσεις του ανά την 
Ελλάδα και ενδεικτικά στα καταστήματα, αποθήκες και 
αποθηκευτικούς χώρους, γραφεία, αίθουσες δημοπρασι¬ 
ών και εμπορίας αλιευμάτων στα υποκαταστήματα των 
ιχθυοσκαλών του Ο.Κ.Α.Α. Α.Ε., χώρους στεγασμένους 
και μη, υφιστάμενους και οποιουσδήποτε νέους χώρους 
προς μελλοντική εκμετάλλευση, καθώς και δικαιώματα 
επιφάνειας που ανήκουν η διαχειρίζονται με οιονδήποτε 
τρόπο από τον Ο.Κ.Α.Α. Α.Ε. 

Αρθρο 2 

Εκμίσθωση Κενών Χώρων 

1. Το Διοικητικό Συμβούλιο (εφεξής Δ.Σ.) του Ο.Κ.Α.Α. 
Α.Ε. εκμισθώνει τους χώρους μίσθωσης με απόφασή 
του, στην οποία καθορίζονται: 

ί. Η διάρκεια της μίσθωσης 
ϋ. Η τιμή εκκίνησης του προς μίσθωση χώρου 
μι. Η ετήσια αναπροσαρμογή του μισθώματος 
ίν. Οι ειδικοί όροι μίσθωσης 

2. Ο Ο.Κ.Α.Α. Α.Ε. ανακοινώνει τις διαθέσεις των κενών 
προς μίσθωση χώρων στην ιστοσελίδα του (νννννν.οΙοα. 
9 γ) και σε περίπτωση που διατίθενται προς μίσθωση 
άνω των δέκα (10) καταστημάτων συνολικά, ή κρίνε- 
ται σκόπιμο από τη διοίκηση, δημοσιεύει περίληψη σε 
δύο (2) τουλάχιστον εφημερίδες του ημερήσιου τύπου 
πανελλαδικής κυκλοφορίας. Με την ανακοίνωση, γνω¬ 
στοποιείται ο αριθμός των κενών χώρων μίσθωσης, η 
θέση τους, ο κωδικός του εκάστοτε χώρου, το μέγεθος 
σε τετραγωνικά μέτρα και στις περιπτώσεις γραφείων 
των ιχθυοσκαλών η έκταση του σημείου πώλησης εντός 
του χώρου της δημοπρασίας, και η τιμή εκκίνησης της 
οικονομικής προσφοράς. Επιπλέον, αναρτάται σχέδιο 
σύμβασης μίσθωσης για τα προς διάθεση μίσθια, το 
οποίο έχει ήδη καταρτιστεί από τον Ο.Κ.Α.Α. Α.Ε. ως 
προς όλα του τα σημεία, πλην εκείνων που αφορούν το 
πρόσωπο του μισθωτή και το τελικό μίσθωμα. 

3. Ο Ο.Κ.Α.Α. Α.Ε., προκειμένου να εξυπηρετούνται οι 
ασκούντες το επάγγελμα του αλιέα(ναυτική εταιρεία, 
παραγωγός αλιευμάτων) μπορεί να εκμισθώνει σημεία 
πώλησης εντός του χώρου της δημοπρασίας των ιχθυο¬ 
σκαλών, χωρίς την απαραίτητα σύνδεση αυτών με αντί¬ 
στοιχο γραφείο. Στις περιπτώσεις αυτές η σύμβαση 
χαρακτηρίζεται εποχική ή βραχυχρόνια και η διάρκεια 
της δεν μπορεί να είναι μεγαλύτερη του ενός έτους. 
Οι ως άνω εξαιρούνται από την καταβολή μισθώματος 
εφόσον δεν επιθυμούν την εκμίσθωση γραφείου και 
υποχρεούνται μόνο στην καταβολή του ειδικού τέλους 
υπέρ ιχθυοσκαλών (Αριθμ. κοινής υπουργικής απόφα¬ 
σης 158825 (Φ.Ε.Κ. Β' 628/20.05.2003), όπως κάθε φορά 


ισχύει. Σ' αυτές τις περιπτώσεις συνάπτεται σύμβαση 
παραχώρησης χρήσης επιφάνειας. 

4. Ορίζεται ρητά ότι οι μισθωτές βραχυχρόνιας μίσθω¬ 
σης της ανωτέρω παραγράφου ουδέν άλλο δικαίωμα 
αποκτούν από αυτή και υποχρεούνται στην άμεση απο¬ 
χώρηση μετά τη λήξη της. Επίσης, σε καμία περίπτωση 
δεν εξομοιώνονται με τους λοιπούς μισθωτές των χώ¬ 
ρων των ιχθυοσκαλών. 

5. Οι συμβάσεις μίσθωσης μεταξύ του Ο.Κ.Α.Α. Α.Ε. και 
του εκάστοτε μισθωτή καταρτίζονται αποκλειστικά και 
μόνο εγγράφως. Ο έγγραφος τύπος είναι συστατικός 
για όλους ανεξαιρέτως τους όρους των μισθώσεων και 
ιδίως για την κατάρτιση, ανανέωση και τροποποίηση 
των μισθώσεων. 

6. ΟΝΕ 3ΤΟΡ 3ΑΕΕ3 (0.8.8.) 

6.1. Στον χώρο δημοπρασίας των Ιχθυοσκαλών δη- 
μιουργείται χώρος ΟΝΕ 8ΤΟΡ 8ΑΕΕ3, στον οποίο θα 
μπορούν να εκθέτουν και να πωλούν τα αλιεύματά τους 
περιστασιακά αλιευτικά σκάφη, εφόσον αποκτήσουν 
έγκριση έκθεσης στον χώρο δημοπρασίας των Ιχθυο¬ 
σκαλών, από τον διευθυντή της εκάστοτε ιχθυόσκαλας. 
Ο ορισμός του χώρου και η έκταση του σημείου πώλη¬ 
σης του κάθε σκάφους καθορίζεται από τον διευθυντή 
της ιχθυόσκαλας. Για την απόκτηση της έγκρισης έκ¬ 
θεσης αλιευμάτων, τα αλιευτικά σκάφη και μόνον για 
αυτά, υποχρεούνται να υποβάλλουν σχετικό αίτημα εγ- 
γράφως, τηλεφωνικώς ή διαδικτυακώς, στον διευθυντή 
της ιχθυόσκαλας σε εύλογο χρονικό διάστημα πριν την 
ημερομηνία προσέγγισης στην Ιχθυόσκαλα, αποστέλ- 
λοντας την άδεια αλιείας του σκάφους, δηλώνοντας 
παράλληλα τον χρόνο προσέλευσης και παραμονής 
στην ιχθυόσκαλα. Οι πωλήσεις αλιευμάτων θα πρέπει 
να γίνονται μόνο από την πλοιοκτήτρια εταιρία και σε 
καμία περίπτωση από αντιπρόσωπο αυτής. Παραγω¬ 
γοί αλιευμάτων που θα κάνουν χρήση των χώρων ΟΝΕ 
3ΤΟΡ 3ΑΕΕ3 (0.3.3.) σε καμία περίπτωση δεν θεωρού¬ 
νται μισθωτές. Υποχρεούνται δε, σε εξόφληση του ει¬ 
δικού τέλους υπέρ των ιχθυοσκαλών εντός 48 ωρών 
από την τιμολόγησή του. Σε περίπτωση που υπάρχει 
προηγούμενη ανεξόφλητη οφειλή δεν θα μπορεί να κά¬ 
νει χρήση του ως άνω χώρου. 

7. Γ ια την εκμίσθωση επιφανειών που πρόκειται να 
αναπτυχθούν, επενδύσεις με τρίτα κεφάλαια, το Δ.Σ. του 
Ο.Κ.Α.Α. Α.Ε. μπορεί να εκδίδει κανονιστικές πράξεις που 
να ορίζουν διαφορετικές από τα άρθρα 3 και 4 διαδι¬ 
κασίες οι οποίες θα είναι σε ισχύ μόνον εφόσον έχουν 
προηγουμένως δημοσιευθεί στον ιστότοπο ΔΙΑΥΓΕΙΑ. 

Αρθρο 3 

Δικαιολογητικά Ενδιαφερομένων 

I. Δικαιολογητικά για μίσθωση καταστημάτων που 
προορίζονται για εμπορία προϊόντων φυτικής ή ζωικής 
προέλευσης ή αλιευμάτων και χώρων αναψυκτηρίων. 

1. Οι υποψήφιοι μισθωτές δύναται να είναι φυσικά ή 
νομικά πρόσωπα της ημεδαπής ή της αλλοδαπής, που 
εμπορεύονται, παράγουν ή μεταποιούν προϊόντα φυτι¬ 
κής ή/και ζωικής προέλευσης, συμπεριλαμβανομένων 
αλιευμάτων και υποπροϊόντων. 

2. Οι υποψήφιοι μισθωτές που επιθυμούν να λάβουν 
μέρος στην διαδικασία μίσθωσης ακινήτου του Ο.Κ.Α.Α. 
Α.Ε., υποχρεούνται στην υποβολή των παρακάτω δικαι- 
ολογητικών: 

Α) Δικαιολογητικά για το παραδεκτό της αίτησης: 

(ί) Για τις ΑΕ, τις ΕΠΕ και τις ΙΚΕ, επικυρωμένο αντί¬ 
γραφο του κωδικοποιημένου καταστατικού ή, εφόσον 
δεν έχει συνταχθεί κωδικοποιημένο καταστατικό, επι¬ 
κυρωμένο αντίγραφο του αρχικού καταστατικού και 
πιστοποιητικό περί τροποποιήσεων από την αρμόδια 
Υπηρεσία Γ.Ε.ΜΗ. Γ ια τις υπό ίδρυση επιχειρήσεις υπο¬ 
βάλλεται υπεύθυνη δήλωση του Ν. 1599/1986 από όλους 
τους εταίρους ή μετόχους στην οποία αναγράφει ο κάθε 
ένας την μελλοντική επωνυμία της εταιρίας, το ποσοστό 
συμμετοχής του, το ύψος του μετοχικού ή εταιρικού 
κεφαλαίου, τους άλλους μετόχους ή εταίρους με τα 
πλήρη στοιχεία τους, τους αριθμούς φορολογικούς τους 
μητρώου, τα ποσοστά συμμετοχής των, το αντικείμενο 
δραστηριότητας της εταιρίας. 

(ϋ) Για τις ΟΕ και ΕΕ, επικυρωμένο αντίγραφο του 
κωδικοποιημένου καταστατικού ή, εφόσον δεν έχει συ¬ 
νταχθεί κωδικοποιημένο καταστατικό, αντίγραφο του 
αρχικού καταστατικού και πιστοποιητικό περί τροπο¬ 
ποιήσεων από την αρμόδια Υπηρεσία Γ.Ε.ΜΗ. Για τις 
υπό ίδρυση επιχειρήσεις υποβάλλεται υπεύθυνη δήλωση 
του Ν. 1599/1986 από όλους τους εταίρους στην οποία 
αναγράφει ο κάθε ένας την μελλοντική επωνυμία της 
εταιρίας, το ποσοστό συμμετοχής του, το ύψος του 
εταιρικού κεφαλαίου, τους άλλους εταίρους με τα πλή¬ 
ρη στοιχεία τους, τους αριθμούς φορολογικούς τους 
μητρώου, τα ποσοστά συμμετοχής των, το αντικείμενο 
δραστηριότητας της εταιρίας. 

(ϊϋ) Γ ια μισθωτή που ασκεί ατομική επιχείρηση, απαι¬ 
τείται πιστοποιητικό από την Υπηρεσία Γ.Ε.ΜΗ. 

(ίν) Έγγραφα νομιμοποίησης των νομίμων εκπροσώ¬ 
πων και διαχειριστών του νομικού προσώπου, ανάλογα 
με τη νομική μορφή αυτού. 

(ν) Πιστοποιητικό περί μη πτωχεύσεως και μη θέσης 
σε αναγκαστική διαχείριση του μισθωτή που ασκεί ατο¬ 
μική επιχείρηση ή της μισθώτριας εταιρείας και των 
νόμιμων εκπροσώπων αυτής, στην περίπτωση νομικού 
προσώπου. 

(νί) Αντίγραφο ποινικού μητρώου του μισθωτή που 
ασκεί ατομική επιχείρηση, του διαχειριστή εάν η μι- 
σθώτρια είναι προσωπική εταιρεία, ή του Προέδρου 
εφόσον πρόκειται για συνεταιρισμό, του Διευθύνοντος 
Συμβούλου εάν είναι ΑΕ, του διαχειριστή εάν η μισθώ- 
τρια είναι ΕΠΕ, ΙΚΕ ή, αν πρόκειται για κοινοπραξία, για 
κάθε μέλος της, ανάλογα με τη νομική φύση του. 

(νϋ) Βεβαίωση των Οικονομικών Υπηρεσιών του Ο.Κ.Α.Α. 
Α.Ε. ή των Υποκαταστημάτων του, περί μη υπάρξεως 
οποιασδήποτε οφειλής προς αυτήν από τον υποψήφιο 
μισθωτή, φυσικό ή νομικό πρόσωπο. Γ ια νομικά πρόσω¬ 
πα, αντίστοιχη βεβαίωση απαιτείται και για τους εταί¬ 
ρους ή μετόχους αυτού. 

(νίϋ) Φορολογική και ασφαλιστική ενημερότητα σε ισχύ, 
ή αποδεικτικό ρύθμισης με τους αντίστοιχους φορείς. 

(ίχ) Κατά περίπτωση ανάλογα με την κατηγορία των 
τηρούμενων λογιστικών βιβλίων της υποψήφιας μισθώ- 
τριας, φωτοαντίγραφο του φορολογικού εντύπου Ε3, 
αντίγραφο του δημοσιευμένου Ισολογισμού, ή αν δεν 
έχει δημοσιευθεί, τον Ισολογισμό με τον Λογαριασμό 
Εκμετάλλευσης υπογεγραμμένο από τον νόμιμο εκπρό¬ 
σωπο και τον φορολογικά υπεύθυνο της επιχείρησης, 
αντίγραφο της εκκαθαριστικής δήλωση Φ.Π.Α, το σύνολο 
των στοιχείων για τις δύο (2) τελευταίες πριν την υπο¬ 
βολή της αίτησης, οικονομικών χρήσεων. Εάν η ενδια- 


φερόμενη επιχείρηση λειτουργεί κατά χρονικό διάστημα 
που δεν επιτρέπει την έκδοση κατά νόμο δύο ισολογι¬ 
σμών, υποβάλλει ισολογισμό, αν έχει κλεισμένη χρήση 
και τα σχετικά επίσημα στοιχεία που υπάρχουν κατά 
το διάστημα της λειτουργίας της, όπως ενδεικτικά και 
όχι περιοριστικά Αναλυτικό Ισοζύγιο τουλάχιστον τρι¬ 
τοβαθμίων με σύνολα ανωτεροβαθμίων και κατά περί¬ 
πτωση Λογαριασμό Εκμετάλλευσης και αποτελεσμάτων 
Χρήσης. Σε περίπτωση φυσικού προσώπου, απαιτείται 
προσκόμιση του φορολογικού εντύπου Ε3, αν υπάρ¬ 
χει, για τις δύο χρήσεις, της εκκαθαριστικής Δήλωσης 
Φ.Π.Α., αν υπάρχει, του Εκκαθαριστικού Σημειώματος της 
Εφορίας και της υποβληθείσας Δήλωσης Φορολογίας 
Εισοδήματος για τις δύο τελευταίες χρήσεις. 

(χ) Για τις περιπτώσεις μίσθωσης στον χώρο των 
ιχθυοσκαλών, Υπεύθυνη Δήλωση του Ν. 1599/1986 του 
νόμιμου εκπροσώπου με την οποία θα δεσμεύεται η 
μισθώτρια επιχείρηση για την τήρηση του Κανονισμού 
Λειτουργίας των Ιχθυοσκαλών (κοινή υπουργική από¬ 
φαση 319961/2909, Φ.Ε.Κ. 823/Β'/22-06-1976) και για την 
προσκόμιση στον Ο.Κ.Α.Α. Α.Ε. όλων των φορολογικών 
στοιχείων για τον έλεγχο της καταβολής σε αυτόν του 
εκάστοτε προβλεπόμενου υπέρ αυτού τέλους. 

(χί) Για υποψήφιους μισθωτές εγκατεστημένους σε 
άλλα Κράτη μέλη της Ευρωπαϊκής Ένωσης τα παρα¬ 
πάνω δικαιολογητικά εκδίδονται από τις αντίστοιχες 
αρμόδιες αρχές της χώρας τους και πρέπει να προσκο¬ 
μίζονται στον Ο.Κ.Α.Α. Α.Ε. μεταφρασμένα και επικυρω¬ 
μένα. Σε περίπτωση που από κάποια χώρα βεβαιώνεται 
ότι, δεν εκδίδεται κάποιο έγγραφο ή πιστοποιητικό από 
τα ανωτέρω απαιτούμενα ή αυτό δεν καλύπτει όλες τις 
παραπάνω περιπτώσεις, αυτό μπορεί να αντικαθίστα¬ 
ται από ένορκη βεβαίωση του ενδιαφερομένου ή, στα 
κράτη μέλη όπου δεν προβλέπεται η ένορκη βεβαίωση, 
από υπεύθυνη δήλωση ενώπιον αρμόδιας δικαστικής ή 
διοικητικής αρχής, συμβολαιογράφου ή αρμόδιου επαγ¬ 
γελματικού οργανισμού του κράτους καταγωγής ή προ¬ 
έλευσης, στην οποία θα βεβαιώνεται το περιεχόμενο 
των αιτούμενων δικαιολογητικών. 

Ο Ο.Κ.Α.Α. Α.Ε. δύναται να αντλήσει και να ελέγξει τα 
παραπάνω υπό Α) δικαιολογητικά μέσω του Γ.Ε.ΜΗ. ή 
οποιασδήποτε άλλης αρμόδιας αρχής. 

Β) Επιπρόσθετα δικαιολογητικά 

Οι ενδιαφερόμενοι καταθέτουν με την αίτησή τους 
και τα ακόλουθα δικαιολογητικά, εφόσον συντρέχουν 
οι σχετικές προϋποθέσεις: 

(ί) Οποιοδήποτε πρόσφορο αποδεκτό έγγραφο από το 
οποίο προκύπτει εκπαίδευση του υποψήφιου μισθωτή 
που ασκεί ατομική επιχείρηση ή του διαχειριστή ή του 
νόμιμου εκπροσώπου νομικού προσώπου σε αντικείμενο 
σχετικό με τη Γεωπονική - Κτηνιατρική - Ιχθυολογία - 
επιστήμη ή τα οικονομικά, σε εκπαιδευτικό ίδρυμα της 
ημεδαπής ή της αλλοδαπής. 

(ϋ) Οποιοδήποτε πρόσφορο αποδεικτό έγγραφο από 
το οποίο προκύπτει προηγούμενη ενασχόληση του 
υποψήφιου μισθωτή που ασκεί ατομική επιχείρηση ή 
του διαχειριστή ή του νόμιμου εκπροσώπου νομικού 
προσώπου με την εμπορία, χονδρική ή λιανική, προϊ¬ 
όντων φυτικής ή ζωικής ή αλιευτικής προέλευσης και 
ενδεικτικά ως απασχολούμενος υπάλληλος, διευθυντικό 
στέλεχος ή μέλος Δ.Σ. εταιρίας, ή εταίρος σε επιχείρηση 
με συναφές αντικείμενο. 



32144 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(ιϋ) Αντίγραφα αστυνομικής ταυτότητας ή άλλου εγ¬ 
γράφου από το οποίο να πιστοποιείται η ημερομηνία 
γέννησης των υποψηφίων μισθωτών. 

Γ) Οικονομική προσφορά 

Σφραγισμένος φάκελος με την οικονομική προσφορά 
που θα αφορά το προσφερόμενο αρχικό μίσθωμα για 
τον προκηρυχθέντα χώρο μίσθωσης, ο οποίος κατατί¬ 
θεται και πρωτοκολλείται σύμφωνα με τα οριζόμενα 
στην πρόσκληση μέχρι και την ημέρα της διεξαγωγής 
του διαγωνισμού. 

1. Δικαιολογητικά εποχικής ή βραχυπρόθεσμης χρήσης 
στους χώρους των ιχθυοσκαλών: 

Οι Αλιευτικές επιχειρήσεις που επιθυμούν να κάνουν 
χρήση των διατάξεων του παρόντος κανονισμού για 
εποχική ή βραχυχρόνια χρήση μέχρι ενός έτους υπο- 
χρεούνται στην προσκόμιση όλων των δικαιολογητικών 
του άρθρου 3, σημείο I, Α) από ί-χϋ με τον περιορισμό 
ότι τα οικονομικά στοιχεία θα αφορούν μόνο την τελευ¬ 
ταία κλεισμένη χρήση για την οποία έχουν υποβληθεί 
δηλώσεις φόρου εισοδήματος και εκκαθαριστικές Φ.Π.Α. 

2. Οι φάκελοι των ενδιαφερομένων υποψηφίων για 
συμμετοχή σε διαγωνισμό μίσθωσης υποβάλλονται 
σφραγισμένοι στο πρωτόκολλο του Ο.Κ.Α.Α. Α.Ε., ή όπου 
ορίζεται με την διακήρυξη, το αντίγραφο παραστατικού 
τραπέζης ή απόδειξη καταβολής του ποσού των εκατό 
ευρώ (100,00€) πλέον Φ.Π.Α. ανά μίσθιο και την εξέταση 
του φακέλου. Το ποσό αυτό μπορεί να αναπροσαρμόζε¬ 
ται μετά από απόφαση του Δ.Σ. του Ο.Κ.Α.Α. Α.Ε. 

Αρθρο 4 

Αξιολόγηση υποψηφίων και επιλογή Μισθωτή 

I. Αξιολόγηση και επιλογή μισθωτή καταστημάτων που 
προορίζονται για εμπορία προϊόντων φυτικής ή ζωικής 
προέλευσης ή αλιευμάτων 

1. Η αποσφράγιση των προσφορών γίνεται από το 
αρμόδιο τμήμα, ή Διεύθυνση, ή αρμόδια επιτροπή του 
Ο.Κ.Α.Α. Α.Ε. Τουλάχιστον τρεις εργάσιμες μέρες πριν 
την αποσφράγιση αναρτάται στην αντίστοιχη ιστοσελί¬ 
δα σχετική ανακοίνωση με την ημερομηνία, τον τόπο και 
την ώρα αποσφράγισης, εκτός εάν αυτά αναφέρονται 
στους όρους και προϋποθέσεις του διαγωνισμού. 

2. Η αξιολόγηση των υποψηφίων για μίσθωση κατα¬ 
στημάτων που προορίζονται για εμπορία προϊόντων 
φυτικής ή ζωικής προέλευσης ή αλιευμάτων, διενεργεί- 
ται με την ακόλουθη διαδικασία: 

α) Αρχικά αποσφραγίζεται ο φάκελος που περιέχει 
τα έγγραφα της κατηγορίας Α) της παραγράφου 2 
του άρθρου 3, βεβαιώνεται η αλήθεια και ακρίβεια των 
δηλούμενων στοιχείων, ελέγχεται ότι δεν συντρέχουν 
λόγοι αποκλεισμού και καταρτίζεται πίνακας με όσους 
υποψηφίους έχουν πλήρεις φακέλους και τα δικαιολο- 
γητικά τους είναι σύμφωνα με τα παραπάνω. Λόγους 
αποκλεισμού συνιστούν: 

(ί) Η έλλειψη κάποιου από τα απαιτούμενα στοιχεία 
του φακέλου 

(μ) Η κήρυξη σε πτώχευση του μισθωτή που ασκεί 
ατομική επιχείρηση ή της μισθώτριας εταιρείας ή των 
νόμιμων εκπροσώπων αυτής, στην περίπτωση νομικού 
προσώπου. 

(ιϋ) Η αμετάκλητη καταδίκη του υποψήφιου μισθωτή 
που ασκεί ατομική επιχείρηση ή του νόμιμου εκπροσώ¬ 
που νομικού προσώπου την τελευταία πενταετία για 
κακούργημα ή, ειδικά, για τα αδικήματα της πλαστο¬ 
γραφίας, απάτης, υπεξαίρεσης, κλοπής, τοκογλυφίας, 


έκδοσης ψευδών εκκαθαρίσεων ή υποτροπής καθυ¬ 
στέρησης αποστολής των οριστικών εκκαθαρίσεων 
σε παραγωγούς, χρησιμοποίησης ψευδών τιμολογίων 
ή δελτίων αποστολής και παράβασης των διατάξεων 
του Ν. δ. 3424/1955 «Περί ευθύνης αγοραστών γεωργικών 
προϊόντων», όπως ισχύει, και για πλημμέλημα. 

β) Μετά την ολοκλήρωση του ελέγχου των παραπάνω 
δικαιολογητικών, οι υποψήφιοι μοριοδοτούνται με βάση 
τα παρακάτω κριτήρια και το σύνολο της μοριοδότησης 
βαθμολογείται με συνολικό συντελεστή 25%: 


Επιχειρήσεις εμπορίας φυτικών προϊόντων: 


Μ.Ο. Συνολικού Κύκλου Εργασιών σε € 

Μόρια 

50.000 - 400.000 

20 

400.001 - 1.000.000 

30 

1.000.001 - 2.000.000 

40 

2.000.001 και πάνω 

50 


Επιχειρήσεις εμπορίας ζωικών και αλιευτικών προϊ¬ 
όντων: 


Μ.Ο. Συνολικού Κύκλου Εργασιών σε € 

Μόρια 

100.000 - 650.000 

20 

650.001 - 1.500.000 

30 

1.500.001 - 3.000.000 

40 

3.000.001 και πάνω 

50 


Κερδοφορία: 


Ποσοστό του Λογιστικού Κέρδους προ 
φόρων και αποσβέσεων δια του 
κύκλου εργασιών κατά Μ.Ο. 

Μόρια 

5 -10% 

10 

10,01 - 20% 

30 

20,01% και πάνω 

50 


(γ) Ακολουθεί η αξιολόγηση των ιδιοτήτων που απο- 
δεικνύονται με τα δικαιολογητικά της κατηγορίας Β) της 
παραγράφου 2 του άρθρου 3, κάθε μία από τις οποίες 
βαθμολογείται με συντελεστή 5%. 

Στην περίπτωση αξιολόγησης των δικαιολογητικών 
(Β) η κάθε υποπερίπτωση Β(ί), Β(ϋ) και Β(ίϋ) έχει μέγιστο 
αριθμό μορίων 100, αναγκαία δε και ικανή συνθήκη για 
τη μοριοδότηση, σε περίπτωση εταιρείας, είναι ένας 
τουλάχιστον από τους διαχειριστές ή ο νόμιμος εκπρό¬ 
σωπος να έχει τις απαιτούμενες «ιδιότητες». 

Η μοριοδότηση γίνεται με βάση τα παρακάτω κριτήρια: 

Β(ί). Οι υποψήφιοι με εκπαίδευση στην επιστήμη της 
Γεωπονικής - Κτηνιατρικής - Ιχθυολογίας - Ιχθυοκαλλι- 
εργειών ή Οικονομικών, μοριοδοτούνται ως εξής: 

Εκπαίδευση σε αντικείμενο σχετικό με τη Γεωπονική- 
Ιχθυολογία - Κτηνιατρική επιστήμη ή τα Οικονομικά: 


Επίπεδο εκπαίδευσης 

Μόρια 

Μεταπτυχιακό 

100 

Πτυχίο Ανωτάτης ή Ανωτέρας εκπαίδευσης 

50 

Μη συναφές πτυχίο ή χωρίς πτυχίο 

0 

Β(ϋ). Οι υποψήφιοι με προηγούμενη ενασχόληση σε 
συναφές αντικείμενο μοριοδοτούνται ως εξής: 


Προηγούμενη Ενασχόληση σε συναφές αντικείμενο: 


Έτη προηγούμενης ενασχόλησης 

Μόρια 

0 - 5 

20 

Μεγαλύτερο των 5 - μέχρι 15 

40 

Μεγαλύτερο των 15 - μέχρι 25 

70 

25 και πάνω 

100 


Β(ίϋ). Για την ενίσχυση της νεανικής επιχειρηματικότη¬ 
τας, υποψήφιοι μισθωτές ηλικίας μικρότερης ή ίσης των 
τριάντα (30) ετών μοριοδοτούνται με εκατό (100) μόρια. 

(δ) Τέλος, αποσφραγίζεται ο φάκελος με τις οικονο¬ 
μικές προσφορές. Οι οικονομικές προσφορές βαθμολο¬ 
γούνται με συνολικό συντελεστή 60%. 

Οι υποψήφιοι μισθωτές κατατάσσονται με βάση την 
οικονομική προσφορά τους, η δε υψηλότερη προσφορά 
λαμβάνει 100 μόρια (Μ.Ο.Π.). Η μοριοδότηση των υπο¬ 
λοίπων υποψηφίων γίνεται βάση του ακόλουθου τύπου, 
όπου Υ είναι ο υποψήφιος, Μ.Ο.Π. είναι η μέγιστη οικονο¬ 
μική προσφορά και Ο.Π.Υ. είναι η οικονομική προσφορά 
του αξιολογούμενου υποψηφίου: 

Μόρια Υ = (ΙΟΟ/Μ.Ο.Π.) X Ο.Π.Υ. 

(ε) Μετά την βαθμολόγηση των προσφορών των υπο¬ 
ψηφίων καταρτίζεται συνολικός πίνακας που περιλαμ¬ 
βάνει την βαθμολογία και κατάταξη κάθε υποψηφίου, 
ο διαγωνισμός κατακυρώνεται στον υποψήφιο με την 
μεγαλύτερη βαθμολογία. Σε περίπτωση ίσης βαθμολογί¬ 
ας, το αρμόδιο τμήμα ή Διεύθυνση, ή αρμόδια επιτροπή, 
προβαίνει σε κλήρωση, ενώπιον των εν λόγω υποψηφί¬ 
ων, ώστε να κατακυρωθεί ο διαγωνισμός. 

II. Αξιολόγηση και επιλογή μισθωτή λοιπών καταστη¬ 
μάτων (για αναψυκτήρια, χώρους εστίασης και για κάθε 
άλλη χρήση). 

1. Η αποσφράγιση των προσφορών γίνεται από το 
αρμόδιο τμήμα, ή Διεύθυνση, ή αρμόδια επιτροπή του 
Ο.Κ.Α.Α. Α.Ε. Τουλάχιστον τρεις εργάσιμες μέρες πριν 
την αποσφράγιση αναρτάται στην αντίστοιχη ιστοσελί¬ 
δα σχετική ανακοίνωση με την ημερομηνία, τον τόπο και 
την ώρα αποσφράγισης, εκτός εάν αυτά αναφέρονται 
στους όρους και προϋποθέσεις του διαγωνισμού. 

2. Η αξιολόγηση των υποψηφίων για μίσθωση λοιπών 
καταστημάτων (για αναψυκτήρια, χώρους εστίασης και 
για κάθε άλλη χρήση), διενεργείται με την ακόλουθη 
διαδικασία: 

α) Αρχικά αποσφραγίζεται ο φάκελος που περιέχει 
τα έγγραφα της κατηγορίας Α) της παραγράφου 2 
του άρθρου 3, βεβαιώνεται η αλήθεια και ακρίβεια των 
δηλούμενων στοιχείων, ελέγχεται ότι δεν συντρέχουν 
λόγοι αποκλεισμού και καταρτίζεται πίνακας με όσους 
υποψηφίους έχουν πλήρεις φακέλους και τα δικαιολο- 
γητικά τους είναι σύμφωνα με τα παραπάνω. Λόγους 
αποκλεισμού συνιστούν: 

(ί) Η έλλειψη κάποιου από τα απαιτούμενα στοιχεία 
του φακέλου. 

(μ) Η κήρυξη σε πτώχευση του μισθωτή που ασκεί 
ατομική επιχείρηση ή της μισθώτριας εταιρείας ή των 
νόμιμων εκπροσώπων αυτής, στην περίπτωση νομικού 
προσώπου. 


(ιϋ) Η αμετάκλητη καταδίκη του υποψήφιου μισθωτή 
που ασκεί ατομική επιχείρηση ή του νόμιμου εκπροσώ¬ 
που νομικού προσώπου την τελευταία πενταετία για 
κακούργημα ή, ειδικά, για τα αδικήματα της πλαστο¬ 
γραφίας, απάτης, υπεξαίρεσης, κλοπής, τοκογλυφίας, 
έκδοσης ψευδών εκκαθαρίσεων ή υποτροπής καθυ¬ 
στέρησης αποστολής των οριστικών εκκαθαρίσεων 
σε παραγωγούς, χρησιμοποίησης ψευδών τιμολογίων 
ή δελτίων αποστολής και παράβασης των διατάξεων 
του Ν. δ. 3424/1955 «Περί ευθύνης αγοραστών γεωργικών 
προϊόντων», όπως ισχύει, και για πλημμέλημα. 

β) Μετά την ολοκλήρωση του ελέγχου των παραπά¬ 
νω δικαιολογητικών, αποσφραγίζεται ο φάκελος με τις 
οικονομικές προσφορές. Καταρτίζεται συνολικός πίνα¬ 
κας που περιλαμβάνει την κατάταξη κάθε υποψηφίου 
ανάλογα με το ύψος της οικονομικής του προσφοράς 
και ο διαγωνισμός κατακυρώνεται στον πλειοδότη. Σε 
περίπτωση προσφορών ίσης αξίας, το αρμόδιο τμήμα 
ή Διεύθυνση ή αρμόδια επιτροπή, προβαίνει σε φανερή 
πλειοδοτική διαδικασία ενώπιον των εν λόγω υποψηφί¬ 
ων, προκειμένου η κατακύρωση να γίνει στον υποψήφιο 
που πρόσφερε το μεγαλύτερο τίμημα. 

3. Με τη λήξη της διαδικασίας και την επιλογή του 
υποψηφίου, καλείται ο προς ον η κατακύρωση (φυσικό 
ή νομικό πρόσωπο, εφεξής «ο προς ον η κατακύρωση») 
να συνυπογράψει με τον Οργανισμό, εντός προθεσμίας 
δέκα πέντε (15) ημερών, το σχέδιο σύμβασης μίσθωσης 
που έχει ήδη καταρτιστεί από τον Ο.Κ.Α.Α. Α.Ε. και έχει 
αναρτηθεί στην αντίστοιχη ιστοσελίδα τους πριν τη 
διενέργεια του διαγωνισμού, συμπληρωμένο ως προς 
τα στοιχεία που αφορούν το πρόσωπο του μισθωτή και 
το ύψος του μισθώματος. Σε περίπτωση που ο προς ον 
η κατακύρωση δεν προβεί στη σύναψη της σύμβασης 
εντός της παραπάνω προθεσμίας, ο Ο.Κ.Α.Α. Α.Ε. δύναται 
να προχωρήσει στην εκμίσθωση του χώρου στον αμέ¬ 
σως επόμενο στον πίνακα κατάταξης υποψήφιο. 

4. Ο Ο.Κ.Α.Α. Α.Ε. διατηρεί το δικαίωμα ματαίωσης, 
αναβολής ή κήρυξης άγονου του διαγωνισμού, σε οποιο- 
δήποτε στάδιο. Στις περιπτώσεις αυτές οι υποψήφιοι δεν 
δικαιούνται οποιαδήποτε αποζημίωση για οποιαδήποτε 
θετική ή/και αποθετική ζημία τους από οποιονδήποτε 
λόγο ή αιτία ιδίως δε και ενδεικτικώς για δαπάνες, στις 
οποίες υπεβλήθησαν από την προετοιμασία ή συμμε¬ 
τοχή τους στη διαδικασία εκμίσθωσης ή για αποθετική 
ζημία τους ή διαφυγόντα κέρδη από την προσδοκία 
μίσθωσης χώρου. Κατ’ εξαίρεση, σε περίπτωση ματαί¬ 
ωσης ή κήρυξης άγονου του διαγωνισμού υπαιτιότητα 
του Οργανισμού, το ποσό ανά μίσθιο που καταβλήθηκε 
από τους υποψήφιους μισθωτές για τη συμμετοχή τους 
στο διαγωνισμό, επιστρέφεται σε αυτούς. 

5. Τυχόν ετήσια αναπροσαρμογή του μισθώματος προ- 
βλέπεται στη σύμβαση μίσθωσης και δεν μπορεί να είναι 
μικρότερη του μέσου ετήσιου Δείκτη Τιμών Καταναλωτή 
του προηγούμενου έτους. Με αποφάσεις του Δ.Σ. του 
Ο.Κ.Α.Α. Α.Ε. οι οποίες θα λαμβάνουν υπόψη το ποσό 
του μέσου ετησίου ΔΤΚ του προηγούμενου έτους και 
το επιχειρησιακό σχέδιο του Ο.Κ.Α.Α. Α.Ε. μπορεί το ως 
άνω ποσό να αναπροσαρμόζεται. 

6. Σε περιόδους αναγνωρισμένης οικονομικής κρίσης, 
ο Ο.Κ.Α.Α. Α.Ε. μπορεί να ασκεί πολιτικές φιλικές προς 
το επιχειρηματικό περιβάλλον που αφενός δεν προ¬ 
σθέτουν νέα δικαιολογητικά από αυτά που ορίζονται 
στην παρούσα, αφετέρου ενισχύουν την ένταξη και των 
επιχειρήσεων στις εγκαταστάσεις του. 

7. Το Δ.Σ. του Ο.Κ.Α.Α. Α.Ε. με απόλυτη πλειοψηφία, 
μπορεί εφόσον κρίνει σκόπιμο να διαθέτει ή να παρα¬ 
χωρεί άνευ ενοικίου, χώρους σε εγκεκριμένα και ανα¬ 
γνωρισμένα νομικά πρόσωπα που παρέχουν κοινωνικές 
και αλληλέγγυες υπηρεσίες και διαθέτουν καταστατική 
λειτουργία, απόσπασμα ποινικού μητρώου των μελών 
του διοικητικού τους συμβουλίου ή της διοικούσας επι¬ 
τροπής και φορολογική και ασφαλιστική ενημερότητα 
του φορέα. 

Αρθρο 5 

Μεταβολή του προσώπου του μισθωτή 

1. Απαγορεύεται η υποκατάσταση στη μίσθωση, η 
υπεκμίσθωση και η με οποιονδήποτε τρόπο παραχώ¬ 
ρηση της χρήσης του χώρου μίσθωσης σε τρίτον, με ή 
χωρίς αντάλλαγμα, με εξαίρεση τις περιπτώσεις μετα¬ 
βολής του προσώπου του μισθωτή που προβλέπονται 
στην παράγραφο 5. 

2. Επιτρέπεται η σύσταση εταιρίας οποιοσδήποτε 
νομικής μορφής με καταστατικό σκοπό την εμπορία, 
παραγωγή ή μεταποίηση προϊόντων ζωικής, αλιευτι¬ 
κής ή φυτικής προέλευσης, είτε μεταξύ μισθωτών του 
Ο.Κ.Α.Α. Α.Ε., είτε μεταξύ μισθωτών του Ο.Κ.Α.Α. Α.Ε. και 
τρίτων. Η σύσταση νομικού προσώπου κατά τα ανω¬ 
τέρω συνεπάγεται την τροποποίηση της υφιστάμενης 
σύμβασης ως προς το πρόσωπο του αντισυμβαλλόμε¬ 
νου του Ο.Κ.Α.Α. Α.Ε. Απαραίτητη προϋπόθεση είναι να 
μην υφίσταται οφειλή των εν λόγω μισθωτών προς τον 
Ο.Κ.Α.Α. Α.Ε., κατά τα οριζόμενα στο άρθρο 3 περ. (νϋ) 
του παρόντος. Κατά ανάλογο τρόπο επιτρέπεται και η 
σύσταση εταιρίας οποιοσδήποτε νομικής μορφής για 
την άσκηση δραστηριότητας σε χώρους άλλης χρήσε- 
ως, όπως ενδεικτικά αναψυκτήρια κ.λπ., εφόσον η χρήση 
αυτή προβλέπεται ως καταστατικός σκοπός της υπό 
σύσταση εταιρίας. 

3. Η για οποιονδήποτε λόγο λύση μισθώτριας εται¬ 
ρίας συνεπάγεται την αυτοδίκαιη λύση της σύμβασης 
μίσθωσης χωρίς καμία άλλη γνωστοποίηση ή διατύ¬ 
πωση. Κατ’ εξαίρεση, εάν η συγκεκριμένη εταιρία είχε 
συσταθεί από παλαιούς μισθωτές του Ο.Κ.Α.Α. Α.Ε. οι 
οποίοι επιθυμούν να παραμείνουν στα καταστήματα 
του Ο.Κ.Α.Α. Α.Ε. που κατείχαν πριν από τη σύσταση της 
εταιρίας, εμπορευόμενοι πλέον ατομικώς, είναι δυνατή 
η τροποποίηση της υφιστάμενης σύμβασης, ως προς 
το πρόσωπο του μισθωτή. Σε αυτήν την περίπτωση, οι 
μισθωτές των επιμέρους καταστημάτων υποβάλλουν 
στο Δ.Σ. του Ο.Κ.Α.Α. Α.Ε. σχετική αίτηση, συνοδευμένη 
από τα δικαιολογητικά της κατηγορίας Α) της παρα¬ 
γράφου 2 του άρθρου 3 εντός ενός μήνα από τη λύση 
της εταιρίας. Το Δ.Σ. αρνείται την τροποποίηση της 
σύμβασης αν συντρέχει κάποιος λόγος αποκλεισμού 
κατά τα οριζόμενα στην παράγραφο 2 του άρθρου 4 ή 
αν στο πρόσωπο του μισθωτή έχει διαπιστωθεί κάποιος 
από τους λόγους λύσης ή καταγγελίας της μίσθωσης 
του άρθρου 11. 

4. Η σύσταση και λύση εταιρίας, η μεταβολή της νο¬ 
μικής της μορφής, η μεταβολή των εταίρων ή μετόχων 
και νόμιμων εκπροσώπων ή διαχειριστών, καθώς και 
κάθε τροποποίηση του καταστατικού της εταιρείας, 
πρέπει να γνωστοποιείται αμελλητί στο Δ.Σ. του Ο.Κ.Α.Α. 
Α.Ε., εγγράφως, εντός τριών (3) μηνών από την επέ¬ 
λευσή της. Με την κοινοποίηση υποβάλλονται εκ νέου 
όσα από τα δικαιολογητικά έγγραφα της κατηγορίας 


Α) της παραγράφου 2 του άρθρου 3 είναι απαραίτητα 
λόγω της επερχόμενης μεταβολής. Η παράλειψη της 
κοινοποίησης της εκάστοτε τροποποίησης επιφέρει την 
καταβολή προστίμου ύψους πεντακοσίων ευρώ (500,00 €), 
πλέον Φ.Π.Α. Όταν η μισθώτρια είναι αλιευτική εταιρία 
το πρόστιμο περιορίζεται στο ποσό των πενήντα ευρώ 
(50,00€). Το ανωτέρω πρόστιμο μπορεί να αναπροσαρ¬ 
μόζεται με απόφαση του Δ.Σ. που έχει ετήσια ισχύ. 
Το Δ.Σ. του Ο.Κ.Α.Α. Α.Ε. προβαίνει σε καταγγελία της 
σύμβασης μίσθωσης εάν, συνεπεία των κοινοποιούμε¬ 
νων μεταβολών, συντρέχει λόγος αποκλεισμού κατά 
τα οριζόμενα στην παράγραφο 2 του άρθρου 4, ενώ 
επιφυλάσσεται η εφαρμογή του άρθρου 11. 

5. Ο Μισθωτής καταστήματος οπωροκηπευτικών, κρε¬ 
άτων, αλιευμάτων ή λοιπών χώρων μετά από έγκριση 
του Δ.Σ. του Ο.Κ.Α.Α. Α.Ε., μπορεί να μεταβιβάσει τη 
μισθωτική σχέση του, που αφορά μίσθιο του Ο.Κ.Α.Α., σε 
άλλον έμπορο πώλησης που δραστηριοποιείται εντός 
ή εκτός των χώρων του Ο.Κ.Α.Α., εφόσον εκατέρωθεν 
δεν οφείλουν στον Οργανισμό και ο νέος μισθωτής δεν 
οφείλει στο Δημόσιο, καταβάλλοντας εφάπαξ ειδικό 
τέλος, όπως προβλέπεται από το άρθρο 6, και υπογρά¬ 
φει νέο μισθωτήριο συμβόλαιο με διάρκεια ίσης με της 
αρχικής μίσθωσης, με τους ίδιους όρους και προϋπο¬ 
θέσεις. Επίσης, στην περίπτωση σύστασης εταιρείας, 
ο/οι μισθωτής/ές στους οποίους εγκρίθηκε η μεταβίβα¬ 
ση της μισθωτικής σχέσης, θα έχουν την υποχρέωση 
να διατηρήσουν για ένα (1) έτος, ποσοστό τουλάχιστον 
30% στο νέο εταιρικό σχήμα. Ο νέος μισθωτής υποχρε- 
ούται στην καταβολή του ειδικού τέλους που ορίζεται με 
κανονιστική απόφαση του Διοικητικού Συμβουλίου του 
Ο.Κ.Α.Α. Α.Ε. ανά κατηγορία υποκατάστημα και κατηγο¬ 
ρία μισθίου, εφόσον ο αρχικός μισθωτής αποχωρήσει 
εντός του πρώτου έτους της μίσθωσης. 

5.1 Ο μισθωτής γραφείου και σημείου πώλησης στις 
αίθουσες δημοπρασίας των ιχθυοσκαλών μπορεί να 
μεταβιβάσει τη μισθωτική του σχέση σε άλλον έμπορο 
χονδρικής πώλησης αλιευμάτων. Ο νέος μισθωτής, υπο- 
χρεούται στην καταβολή τέλους μεταβολής, σύμφωνα 
με τα οριζόμενα στο άρθρο 6 παρ. 1 του παρόντος. 

6. Η μισθώτρια γραφείου σε ιχθυόσκαλα απαγορεύ¬ 
εται να φιλοξενήσει στο σημείο πώλησης εντός της 
δημοπρασίας, με σκοπό την διενέργεια εμπορικών συ¬ 
ναλλαγών, αλιεύματα άλλης επιχείρησης οποιοσδήποτε 
νομικής μορφής, ακόμα και αυτής της ατομικής, χωρίς 
την έγκριση του Δ.Σ. του Ο.Κ.Α.Α. Α.Ε. Η παράλειψη 
λήψης έγκρισης από το Δ.Σ. του Ο.Κ.Α.Α. Α.Ε. για την 
περίπτωση αυτή, αποτελεί λόγω λύσης της μίσθωσης 
και αποβολής της μισθώτριας αζημίως από το μίσθιο και 
τον χώρο δημοπρασίας της Ιχθυόσκαλας. Εξαιρούνται 
οι αντιπρόσωποι παραγωγών αλιευμάτων. Στις περι¬ 
πτώσεις αυτές ο μισθωτής, αντιπρόσωπος της ναυτικής 
εταιρίας ή του παραγωγού οφείλει να προσκομίσει στη 
διεύθυνση της ιχθυόσκαλας: 

ί. Το συμφωνητικό συνεργασίας ή υπεύθυνη δήλωση 
του Ν. 1599/1986 όλων των εκπροσώπων με βεβαίωση 
του γνήσιου της υπογραφής στην οποία θα αναφέρουν: 

- Το είδος της συνεργασίας 

- Το χρονικό διάστημα (αν υπάρχει δέσμευση) 

- Ότι οφείλουν να τηρούν τον Κανονισμό λειτουργίας 
των ιχθυοσκαλών (κοινή υπουργική απόφαση 319961/ 
2909, Φ.Ε.Κ. 823/Β'/22-06-1976) και τον Κανονισμό μι¬ 
σθώσεων, όπως κάθε φορά ισχύουν. 

- Ότι αναλαμβάνουν εις ολόκληρον και αλληλέγγυα 
και εγγυώνται την ολοσχερή εξόφληση των όποιων υπο¬ 
χρεώσεων δημιουργηθούν προς τον Ο.Κ.Α.Α. Α.Ε. από 
την εμπορική τους συνεργασία, 
ϋ. Κωδικοποιημένο καταστατικό της ναυτικής εταιρίας. 
μι. Αδεια αλιείας του/των σκάφους/ων. 
ιν. Φωτοαντίγραφο της φορολογικής δήλωσης της 
ναυτικής εταιρίας και των νομίμων εκπροσώπων της. 

7. Οι υφιστάμενοι μισθωτές έχουν το δικαίωμα να 
μεταφέρουν σε χώρο του Ο.Κ.Α.Α. Α.Ε. την έδρα συνδε- 
δεμένης επιχείρησης, μετά από αίτηση και έγκριση από 
το Δ.Σ. του Ο.Κ.Α.Α. Α.Ε. "Συνδεδεμένες επιχειρήσεις" 
είναι οι επιχειρήσεις που διατηρούν μεταξύ τους μια 
από τις ακόλουθες σχέσεις: 

α) μια επιχείρηση κατέχει την πλειοψηφία των δι¬ 
καιωμάτων ψήφου των μετόχων ή των εταίρων άλλης 
επιχείρησης, 

β) μια επιχείρηση έχει το δικαίωμα να διορίζει ή να 
παύει την πλειοψηφία των μελών του διοικητικού, δια¬ 
χειριστικού ή εποπτικού οργάνου άλλης επιχείρησης, 
γ) μια επιχείρηση έχει το δικαίωμα να ασκήσει κυριαρ¬ 
χική επιρροή σε άλλη επιχείρηση βάσει σύμβασης που 
έχει συνάψει με αυτήν ή δυνάμει ρήτρας του καταστα¬ 
τικού αυτής της τελευταίας, 
δ) μια επιχείρηση που είναι μέτοχος ή εταίρος άλλης 
επιχείρησης ελέγχει μόνη της, βάσει συμφωνίας που 
έχει συνάψει με άλλους μετόχους ή εταίρους της εν 
λόγω επιχείρησης, την πλειοψηφία των δικαιωμάτων ψή¬ 
φου των μετόχων ή των εταίρων αυτής της επιχείρηση. 

Για την έδρα της μεταφερόμενης επιχείρησης, τρο¬ 
ποποιείται αντιστοίχως το υφιστάμενο συμβόλαιο. 
Η συνδεδεμένη επιχείρηση υποβάλλει τα ίδια δικαιολο- 
γητικά που υποβάλλει κάθε νέος υποψήφιος εκμισθωτής, 
ανάλογα με την κατηγορία του μισθίου. 

Άρθρο 6 

Τέλος Μεταβολής 

1. Στις περιπτώσεις τροποποίησης της υφιστάμενης 
σύμβασης κατά το άρθρο 5 της παραγράφου 5, κατα¬ 
βάλλεται ανά μίσθιο, από τον μισθωτή που παραμένει 
στον Ο.Κ.Α.Α. Α.Ε. τέλος μεταβολής που ορίζεται με 
κανονιστική απόφαση του Διοικητικού Συμβουλίου του 
Ο.Κ.Α.Α. Α.Ε. ανά κατηγορία μισθίου και υποκαταστήμα¬ 
τος του Ο.Κ.Α.Α. Στην εν λόγω απόφαση ορίζονται το 
ύψος του τέλους μεταβολής, ο τρόπος καταβολής του 
και η αναπροσαρμογή του. Το μεταβολής στην ΚΑΑ 
ορίζεται σε δέκα χιλιάδες ευρώ (10.000,00 €), πλέον 
Φ.Π.Α. για καταστήματα, πέντε χιλιάδες (5.000,00 €) για 
τα κυλικεία, εστιατόρια και παρεμφερή καταστήματα 
και τρεις χιλιάδες ευρώ (3.000,00 €), πλέον Φ.Π.Α. για 
τις ράμπες Σίγμα. Στην περίπτωση της παραγράφου 
7 του άρθρου 5 το τέλος μεταβολής ορίζεται σε χίλια 
ευρώ (1.000,00 €), πλέον Φ.Π.Α. για καταστήματα και 
πεντακόσια ευρώ (500,00 €), πλέον Φ.Π.Α. για τις ρά¬ 
μπες Σίγμα. Γ ια τα γραφεία και τα σημεία πώλησης των 
ιχθυοσκαλών το τέλος μεταβολής ορίζεται στο ποσό 
των πέντε χιλιάδων (5.000,00) ευρώ και για το 'ξ γρα¬ 
φείου και σημείου πώλησης το ποσό των δύο χιλιάδων 
πεντακοσίων (2.500,00) ευρώ. Όταν ο νέος μισθωτής 
είναι ναυτική εταιρία τα παραπάνω ποσά του τέλους 
μεταβολής περιορίζονται στο % 

2 Από την υποχρέωση καταβολής του τέλους μεταβο¬ 
λής της προηγούμενης παραγράφου εξαιρούνται στην 


περίπτωση που α) ο εναπομείνας μισθωτής είναι συγ¬ 
γενής μέχρι Β βαθμού ή σύζυγος του αποχωρήσαντος, 
β) αποχωρεί μισθωτής (ατομική επιχείρηση) ή εταίρος ή 
μέτοχος, λόγω συνταξιοδότησης ή θανάτου και η αντι¬ 
κατάσταση αυτού με συγγενή του μέχρι Β' βαθμού και 
συζύγων, γ) μεταβιβάζει εταιρικών μεριδίων ή μετοχών 
χωρίς να αλλάζει ο φορολογικός υπόχρεος (μισθώτρια 
εταιρία), δ) θέλουν να συνεχίσουν τα μέλη ναυτικής 
εταιρίας μετά τη λύση της την εμπορική δραστηριότητα 
στο γραφείο και το αντίστοιχο σημείο πώλησης της 
ναυτικής εταιρίας. 

3. Η μη καταβολή του τέλους μεταβολής εντός προ¬ 
θεσμίας ενός μήνα από την τροποποίηση της σύμβασης 
συνεπάγεται την αυτοδίκαιη λύση της μίσθωσης. 

Αρθρο 7 

Αλλαγή χώρων μίσθωσης 

1. Επιτρέπεται η αλλαγή ίσων ή ισοδύναμων χώρων 
μίσθωσης μετά από αίτηση των ενδιαφερομένων και 
έγκριση από το Δ.Σ. του Ο.Κ.Α.Α. Α.Ε. προς το σκοπό 
διευκόλυνσης της εμπορικής δραστηριότητας και βελ¬ 
τίωσης των συνθηκών εμπορίας. 

2. Με την αίτησή τους κατά την προηγούμενη παρά¬ 
γραφο οι ενδιαφερόμενοι συνυποβάλλουν: 

α) Φορολογική και ασφαλιστική ενημερότητα σε ισχύ 
ή βεβαίωση για ρύθμιση των τυχών εκκρεμοτήτων με 
τους αντίστοιχους Δημόσιους Οργανισμούς. 

β) Πιστοποιητικό περί μη πτώχευσης, περί μη υποβο¬ 
λής κατάθεσης αίτησης για πτώχευση, περί μη υποβο¬ 
λής αίτησης υπαγωγής στο άρθρο 99 του Πτωχευτικού 
Κώδικα και μη θέσης σε αναγκαστική διαχείριση για 
τα πρόσωπα που προβλέπεται στην περίπτωση (ν) της 
κατηγορίας Α) της παραγράφου 2 του άρθρου 3. 

γ) Βεβαίωση μη οφειλής από τον Ο.Κ.Α.Α. Α.Ε. για τα 
πρόσωπα που προβλέπεται στην περίπτωση (νϋ) της 
κατηγορίας Α) της παραγράφου 2 του άρθρου 3. 

3. Στους χώρους των ιχθυοσκαλών, όπου κατά προ¬ 
τεραιότητα, διατίθενται χώροι στις ναυτικές εταιρίες 
και τους παραγωγούς αλιευμάτων που έχουν την υπο¬ 
χρέωση να προσκομίζουν τα αλιεύματά τους σε αυτές, 
για χονδρική πώληση, με εισήγηση του διευθυντή της 
ιχθυόσκαλας, δύναται να μεταβάλλεται το σημείο πώ¬ 
λησης υπάρχουσας μισθώτριας και η έκταση αυτού, 
όταν συντρέχουν λόγοι ομαλής λειτουργίας της ιχθυ¬ 
όσκαλας, εξυπηρέτησης αναπτυξιακών στόχων, λόγοι 
αναδιοργάνωσης του τρόπου λειτουργίας της ιχθυόσκα¬ 
λας με την άσκηση δημοπρασίας αλιευμάτων σε εφαρ¬ 
μογή του Κανονισμού Λειτουργίας των ιχθυοσκαλών 
(κοινή υπουργική απόφαση 319961/2909, Φ.Ε.Κ. 823/Β7 
22-06-1976), όταν γίνεται διαμόρφωση χώρων που έχουν 
στόχο την αναβάθμιση των λειτουργιών της ιχθυόσκα¬ 
λας, την καλύτερη εξυπηρέτηση των συναλλασσομένων, 
τη διασφάλιση των συμφερόντων του δημοσίου και την 
διασφάλιση υγιεινών συνθηκών εμπορίας και διακίνησης 
αλιευμάτων. Στις περιπτώσεις αυτές με ευθύνη του δι¬ 
ευθυντή της ιχθυόσκαλας μετά από εξουσιοδότηση του 
Δ.Σ. του Ο.Κ.Α.Α. Α.Ε. μεταφέρονται σε άλλο σημείο με 
βάση τους διαθέσιμους χώρους και υπό την προϋπόθεση 
ότι έχουν ενεργό συμβόλαιο μίσθωσης ή παραχώρησης 
χώρου - χρήσης. 

Το Δ.Σ. του Ο.Κ.Α.Α. Α.Ε. έχει τη δικαιοδοσία να αποφα¬ 
σίσει για το συμφέρον του Ο.Κ.Α.Α. Α.Ε. τη μεταφορά μι¬ 
σθωτών σε νέους χώρους μίσθωσης, κατόπιν έγγραφης 

ενημέρωσης αυτών, όταν συντρέχουν σοβαροί λόγοι 
μεταφοράς όπως, αναδιοργάνωση του εμπορίου, πολε- 
οδομικές ανάγκες, φυσικές και τεχνικές καταστροφές 
και ακραίες υγειονομικές συνθήκες ή για τη διευκόλυνση 
των παραγωγών αλιευμάτων όταν αυτό επιβάλλεται από 
τον Κανονισμό Λειτουργίας των Ιχθυοσκαλών (κοινή 
υπουργική απόφαση 319961/2909, Φ.Ε.Κ. 823/Β722-6-1976). 
Στις περιπτώσεις εφαρμογής των παραγράφων του πα¬ 
ρόντος άρθρου, η μισθώτρια επιχείρηση δεν δικαιούται 
αποζημίωσης για οποιαδήποτε θετική ή αποθετική ζημιά. 

Άρθρο 8 

Διάρκεια Μισθώσεων 

1. Η διάρκεια της μίσθωσης κάθε μίσθιου χώρου κυμαί¬ 
νεται από τρία (3) έως δώδεκα (12) χρόνια, και καθορίζε¬ 
ται κατ’ επιλογή του υποψήφιου μισθωτή κατά τον χρόνο 
υποβολής των λοιπών δικαιολογητικών, κατά κατηγορία 
μισθίου και υποκαταστήματος και καθορίζεται ρητά στη 
σύμβαση. Ειδικά, στην περίπτωση παραχώρησης χρήσης 
της επιφάνειας η μέγιστη χρονική διάρκεια ορίζεται 
σε είκοσι τέσσερα (24) χρόνια. Κατ’ εξαίρεση, δύναται 
να μισθωθούν, με ειδικά αιτιολογημένη απόφαση του 
Δ.Σ. του Ο.Κ.Α.Α. Α.Ε., χώροι για περιορισμένη χρονική 
διάρκεια. Η διαδικασία επιλογής μισθωτή για τους εν 
λόγω χώρους, γίνεται με την ίδια διαδικασία επιλογής 
των άρθρων 2 έως 4. 

2. Οι μισθωτές υποχρεούνται να υποβάλουν ετησί- 
ως στον Ο.Κ.Α.Α. Α.Ε. κατά περίπτωση ανάλογα με την 
κατηγορία των τηρούμενων λογιστικών βιβλίων της μι- 
σθώτριας, φωτοαντίγραφο του φορολογικού εντύπου 
Ε3 ή αντίγραφο της εκκαθαριστικής δήλωση Φ.Π.Α. Σε 
περίπτωση μη προσκομίσεως των παραπάνω, ο Ο.Κ.Α.Α. 
Α.Ε. μπορεί να καταγγείλει τη σύμβαση, όπως ορίζεται 
από τον παρόντα. 

Αρθρο 9 

Ανανέωση Συμβάσεων Μίσθωσης 

1. Οι υφιστάμενοι μισθωτές μπορούν, με έγγραφη αίτη¬ 
σή τους προς το Δ.Σ. του Ο.Κ.Α.Α. Α.Ε. τρεις (3) τουλάχι¬ 
στον μήνες πριν τη λήξη της συμβατικής διάρκειας της 
μίσθωσης (αποσβεστική προθεσμία), να ζητήσουν την 
ανανέωση της μίσθωσης για χρόνο ίσο με τον αρχικό 
χρόνο μίσθωσης. 

Ειδικότερα, οι υφιστάμενοι μισθωτές των Ιχθυοσκα¬ 
λών, μπορούν με έγγραφη αίτησή τους προς το Δ.Σ. του 
Ο.Κ.Α.Α. Α.Ε. δύο (2) τουλάχιστον μήνες πριν τη λήξη 
της συμβατικής διάρκειας της μίσθωσης (αποσβεστική 
προθεσμία), να ζητήσουν την ανανέωση της μίσθωσης. 

2. Με την αίτηση συνυποβάλλονται τα δικαιολογητικά 
της κατηγορίας Α της παραγράφου 2 του άρθρου 3 
της παρούσας, συμπεριλαμβανομένης οικονομικής προ¬ 
σφοράς μηνιαίου μισθώματος που δεν μπορεί να είναι 
μικρότερη του ήδη καταβαλλομένου. Στην περίπτωση 
που δεν υπάρξει τέτοια προσφορά, το προσφερόμενο 
μηνιαίο μίσθωμα, θεωρείται ίδιο με το υφιστάμενο. 

3. Βασικές προϋποθέσεις ανανέωσης είναι: 

α) να μην έχει εκκρεμείς οφειλές απέναντι στον 
Ο.Κ.Α.Α. Α.Ε. υπό την έννοια των οριζόμενων στο άρθρο 
3 περ. (νϋ) του παρόντος, το Δημόσιο και τα Ασφαλι¬ 
στικά Ταμεία, το ίδιο νομικό πρόσωπο ή συνδεδεμένες 
επιχειρήσεις (επιχειρήσεις με ίδιους εταίρους ή μέλη 
Δ.Σ. ή διαχειριστές). 


β) να μη συντρέχει στο πρόσωπό του κάποιος λόγος 
αποκλεισμού κατά τα οριζόμενα στην παράγραφο 2 
του άρθρου 4 και 

γ) να μην έχει διαπιστωθεί στο πρόσωπό του κάποιος 
από τους λόγους λύσης ή καταγγελίας της μίσθωσης 
του άρθρου 11, πλην του αναφερόμενου στην περίπτωση 
(α) της παραγράφου 1. 

4. Εάν παρέλθει η παραπάνω προθεσμία, τότε η σύμ¬ 
βαση μίσθωσης λύεται οριστικά, οι επιχειρήσεις απο¬ 
βάλλονται από μίσθιο και τον χώρο της δημοπρασίας 
των Ιχθυοσκαλών και δεν χωρεί ανανέωσή της. 

Αρθρο 10 

Λύση και Καταγγελία Μίσθωσης 

1. Η μίσθωση λύεται, κατόπιν καταγγελίας της από 
πλευράς Ο.Κ.Α.Α. Α.Ε. στις ακόλουθες περιπτώσεις: 

α) Αν παρέλθει ο συμβατικός χρόνος διάρκειας της. 
Προφορική ή σιωπηρή αναμίσθωση, σιωπηρή παράταση 
ή ανανέωση δεν επιτρέπεται. Η για οποιοδήποτε λόγο 
παραμονή του μισθωτή στο μίσθιο, μετά τη λήξη της 
μίσθωσης δεν δημιουργεί κανένα δικαίωμα σε αυτόν, 
είτε από το άρθρο 611 Α.Κ., είτε από άλλη διάταξη νόμου. 

β) Αν ο μισθωτής υποκατασταθεί στη μίσθωση, υπεκ- 
μισθώσει ή παραχωρήσει με οποιονδήποτε τρόπο το 
μίσθιο κατάστημα, γραφείο, σημείο πώλησης εντός της 
Ιχθυόσκαλας του Ο.Κ.Α.Α. Α.Ε. σε τρίτον με ή χωρίς 
αντάλλαγμα, πλην των εξαιρέσεων που εισάγει η πα¬ 
ράγραφος 5 του άρθρου 5. 

γ) Αν ο μισθωτής δεν τηρεί τους κανονισμούς λειτουρ¬ 
γίας του Ο.Κ.Α.Α. Α.Ε. που εκδίδει το Δ.Σ. του Ο.Κ.Α.Α. 
Α.Ε., ή έχει οποιαδήποτε οφειλή προς τον Ο.Κ.Α.Α. Α.Ε. 
ή προβεί σε αυθαίρετες κατασκευές σε κοινόχρηστους 
χώρους ή χρησιμοποιεί αυτούς για εμπορία ή εναπόθε¬ 
ση προϊόντων ή δεν τηρεί τους κανόνες υγιεινής στον 
μίσθιο χώρο ή ρυπαίνει με ξένα προς τις Κεντρικές 
Αγορές άχρηστα ή επικίνδυνα για τη δημόσια υγεία 
αντικείμενα. 

δ) Αν το μίσθιο παραμένει κλειστό ή δεν λειτουργεί 
για διάστημα μεγαλύτερο των τριάντα (30) ημερών, χω¬ 
ρίς να έχει δοθεί έγγραφη αιτιολογημένη άδεια από 
τον Ο.Κ.Α.Α. Α.Ε. Αρμόδια όργανα για τη χορήγηση της 
άδειας αυτής ορίζονται ο Διευθύνων Σύμβουλος του 
Ο.Κ.Α.Α. Α.Ε. για χρονικό διάστημα μέχρι τριάντα (30) 
ημερών και το Δ.Σ. του Ο.Κ.Α.Α. Α.Ε. για μεγαλύτερο 
χρονικό διάστημα. Η περίπτωση της παραγράφου αυ¬ 
τής δεν έχει εφαρμογή για τις μισθώσεις γραφείων και 
χώρων στις ιχθυόσκαλες για παραγωγούς αλιευμάτων. 

ε) Αν πτωχεύσει ή τεθεί υπό εκκαθάριση ο μισθωτής, 
φυσικό ή νομικό πρόσωπο, ή τεθεί σε δικαστική συμπα¬ 
ράσταση ο μισθωτής - φυσικό πρόσωπο. 

στ) Αν ο μισθωτής παραβεί οποιονδήποτε όρο της 
μισθωτικής σύμβασης. 

ζ) Αν δεν καταβληθεί το τέλος μεταβολής του άρ¬ 
θρου 7. 

η) Στην περίπτωση του τελευταίου εδαφίου της πα¬ 
ραγράφου 3 του άρθρου 9. 

θ) Εάν οι αρμόδιες ελεγκτικές υπηρεσίες και όργανα 
ελέγχου ανακαλέσουν την άδεια λειτουργίας της επι¬ 
χείρησης. 

ι) Αν μισθώτρια επιχείρηση σε ιχθυόσκαλα τιμωρηθεί 
δύο φορές για παραβίαση του Κανονισμού Λειτουρ¬ 
γίας των Ιχθυοσκαλών (κοινή υπουργική απόφαση 
319961/2909 Φ.Ε.Κ. 823/Β722-06-1976), όπως κάθε φορά 
ισχύει και εφόσον η απόφαση έχει καταστεί αμετάκλητη. 

ια) Αν η επιχείρηση δεν προσκομίσει τα δικαιολογητι- 
κά που προβλέπονται στο άρθρο 9 παρ. 2 του παρόντος 
κανονισμού. 

3. Μετά τη λήξη ή με οποιονδήποτε τρόπο λύση της 
μίσθωσης, η μισθώτρια υποχρεούται, χωρίς όχληση, να 
αποδώσει ελεύθερη τη χρήση του μισθίου στον Οργα¬ 
νισμό στην κατάσταση που το παρέλαβε, και να πα- 
ραδώσει σε πλήρη λειτουργία τα χρεωμένα σε αυτήν 
παραρτήματα και παρακολουθήματα του μισθίου, ενδει¬ 
κτικά την χρεωμένη σε αυτήν πλάστιγγα, τη μεταλλική 
κλίμακα, δια πρωτοκόλλου παραδόσεως, εγγράφως 
καταρτιζομένου. Τυχόν βελτιώσεις και διαμορφώσεις 
των μισθίων παραμένουν προς όφελος του Ο.Κ.Α.Α. 
Α.Ε. Μέχρι την παράδοση ελεύθερης της χρήσεως του 
μισθίου ή αποβολής του μισθωτή δί εκτέλεσης δικαστι¬ 
κής απόφασης, ο μισθωτής υποχρεούται να καταβάλει 
αποζημίωση χρήσεως, μαζί με τα τέλη χαρτοσήμου και 
συμπληρωματικό φόρο, ίση προς το μηνιαίο μίσθωμα 
του τελευταίου μισθωτικού έτους, νομιμότοκα από την 
ημέρα καθυστέρησης παράδοσης του μισθίου, και μέχρι 
την παράδοσή του στον Ο.Κ.Α.Α. Α.Ε. λόγω ποινικής ρή¬ 
τρας, από τώρα συμφωνούμενης ως δίκαιης και εύλογης, 
παραιτουμένου του μισθωτή από το δικαίωμα αμφι¬ 
σβήτησής της. Συμφωνείται ότι ο μισθωτής δεν μπορεί 
να προβεί σε επίσχεση του μισθίου για οποιοδήποτε 
λόγο και αιτία. Επιπλέον, ο μισθωτής θα καταβάλει και 
τις δαπάνες καταναλώσεως ηλεκτρικού ρεύματος και 
νερού, καθώς και τα Δημοτικά τέλη και όλες γενικά από 
την παρούσα σύμβαση πρόσθετες υποχρεώσεις και σε 
περίπτωση υπερημερίας, χωρίς όχληση, με τον νόμιμο 
τόκο υπερημερίας. 

4. Επιτρέπεται η πρόωρη καταγγελία της μίσθωσης 
εκ μέρους του μισθωτή μόνο στην περίπτωση που έχει 
συμπληρωθεί ένας χρόνος από την έναρξη της μίσθω¬ 
σης, με προηγούμενη προειδοποίηση τριών μηνών και 
αποζημίωση ενός τρέχοντος μισθώματος. Οίκοθεν νο¬ 
είται ότι δεν εμπίπτει στην παρούσα διάταξη οι περι¬ 
πτώσεις τροποποίησης της μισθωτικής σύμβασης λόγω 
εταιρικών μεταβολών. 

5. Εάν η απόδοση του μισθίου ή/και η εξόφληση των 
ληξιπρόθεσμων οφειλών κάθε είδους προς τον Ο.Κ.Α.Α. 
Α.Ε. λάβει χώρα από πλευράς μισθωτή μετά από την 
εκκίνηση νομικών διαδικασιών, ο μισθωτής επιβαρύνεται 
ο ίδιος με τα σχετικά έξοδα. 

Άρθρο 11 
Υπερημερία 

1. Σε περίπτωση κατά την οποία το μίσθωμα, ή οποιο- 
δήποτε άλλο ποσό που οφείλεται στον Ο.Κ.Α.Α. Α.Ε. 
παραμένει ανεξόφλητο μετά την πάροδο της δήλης 
μέρας καταβολής του, ο μισθωτής θα καταβάλλει τον 
νόμιμο τόκο υπερημερίας, που ορίζεται εκάστοτε στην 
κείμενη νομοθεσία. 

2. Η υποχρέωση καταβολής του μισθώματος και 
οποιουδήποτε άλλου ποσού το οποίο είναι πληρωτέο 
στον Ο.Κ.Α.Α. Α.Ε., βάσει του παρόντος Κανονισμού και 
του μισθωτηρίου συμβολαίου, δεν μπορεί να ανασταλεί, 
να επισχεθεί, να μετατεθεί ή να συμψηφιστεί από τον 
μισθωτή, ακόμα και όταν ο μισθωτής έχει δικαίωμα ή 
αξίωση απέναντι στον Ο.Κ.Α.Α. Α.Ε. ή αντιρρήσεις σε 
θέματα μη συμμόρφωσης ή οποιουδήποτε άλλου εί¬ 
δους έναντι του Ο.Κ.Α.Α. Α.Ε. Τα μέρη συμφωνούν ότι ο 
μισθωτής θα δικαιούται να ασκήσει τα εν λόγω δικαι¬ 


ώματα, αξιώσεις ή αντιρρήσεις μόνο μέσω ξεχωριστής 
δικαστικής διαδικασίας, υπό την προϋπόθεση ότι έχει 
συμμορφωθεί με τις συμβατικές του υποχρεώσεις και με 
τη δυνατότητα να αξιώσει την επιστροφή τυχόν αχρε- 
ωστήτως καταβληθέντων ποσών. 

Άρθρο 12 

Συντήρηση του μισθίου 

1. Ο μισθωτής υποχρεούται καθ’ όλη τη διάρκεια ισχύ¬ 
ος της μισθωτικής περιόδου, να διατηρεί το μίσθιο σε 
καλή κατάσταση, με δικό του κόστος και δαπάνες, και να 
παραδώσει αυτό κατά τη λήξη, με οποιοδήποτε τρόπο 
της μισθωτικής σχέσης, στην κατάσταση που το πα¬ 
ρέλαβε. Στην παραπάνω υποχρέωση περιλαμβάνεται 
η συντήρηση του μισθίου με κατάλληλα υλικά καλής 
ποιότητας και σύμφωνα με τους κανόνες τις τέχνης. 
Στις συντηρήσεις που θα πραγματοποιηθούν τους τε¬ 
λευταίους δώδεκα (12) μήνες της μισθωτικής σχέσης, 
ο μισθωτής οφείλει να χρησιμοποιήσει τα χρώματα, 
υλικά και σχέδια που τυχόν θα απαιτήσει ο Ο.Κ.Α.Α. Α.Ε. 

2. Ο μισθωτής φέρει κάθε ευθύνη (αστική, ποινική, διοι¬ 
κητική, κ.λπ.) για την εκτέλεση των παραπάνω εργασιών. 

Αρθρο 13 
Ειδικές Ρυθμίσεις 

1. Ο Ο.Κ.Α.Α. Α.Ε. υποχρεούται να προβαίνει στην απο¬ 
κατάσταση οποιοσδήποτε φθοράς ή βλάβης του μισθίου 
ή των εγκαταστάσεών του, μη οφειλόμενης στην κακή 
εκ μέρους του μισθωτή χρήση. 

2. Ο Ο.Κ.Α.Α. Α.Ε. δικαιούται να εκχωρήσει το μισθω¬ 
τήριο συμβόλαιο και τις απαιτήσεις εξ’ αυτού σε οποιο- 
δήποτε πιστωτικό ίδρυμα ή εν γένει τρίτο πρόσωπο. 

3. Σε όλους τους χώρους που περιγράφονται στο 
άρθρο 1 του παρόντος, μπορούν να αναπτύσσονται δρα¬ 
στηριότητες λιανικής πώλησης 

4. Σε περίπτωση αλλαγής καθ’ οποιαδήποτε τρόπο της 
ιδιοκτησίας του Ο.Κ.Α.Α. Α.Ε., τα μισθωτικά δικαιώματα 
και υποχρεώσεις θα εξακολουθήσουν να είναι έγκυρα 
και ισχυρά. Ο Ο.Κ.Α.Α. Α.Ε. αναλαμβάνει την υποχρέωση 
να εξασφαλίσει ότι ο καθ’ οιονδήποτε τρόπο καθολικός 
ή ειδικός διάδοχός του, θα υπεισέλθει σε όλα τα δικαιώ¬ 
ματα και υποχρεώσεις της παρούσας και της σύμβασης 
μίσθωσης. Η αλλαγή της ιδιοκτησίας θα λάβει χώρα με 
επίσημη ανακοίνωση του Ο.Κ.Α.Α. εντός διμήνου. 

5. Από την έναρξη ισχύος του παρόντος, όλες οι επι¬ 
χειρήσεις που δραστηριοποιούνται εντός των ιχθυο¬ 
σκαλών ανεξαρτήτου μισθωτικής σχέσης, οφείλουν να 
εφαρμόζουν στο σύνολο των εμπορικών δραστηριοτή¬ 
των τους το μηχανογραφικό - λογιστικό σύστημα που 
θα προμηθεύει ο Ο.Κ.Α.Α. Α.Ε. Στην περίπτωση που ήδη 
η επιχείρηση διαθέτει τέτοιο θα πρέπει να είναι συμ¬ 
βατό με το μηχανογραφικό - λογιστικό σύστημα του 
Ο.Κ.Α.Α. Α.Ε. ως προς την μεταφορά δεδομένων που 
απαντούν στη διακίνηση (εισροές - εκροές) ποσοτή¬ 
των αλιευμάτων και την τιμή πώλησης των αλιευμάτων. 
Η πιστοποίηση της συμβατότητας θα γίνεται από τις 
αρμόδιες υπηρεσίες του Ο.Κ.Α.Α. Α.Ε. Τυχόν παράβαση 
της σχετικής υποχρέωσης εκ μέρους του μισθωτή για 
διάστημα μεγαλύτερο των δύο (2) μηνών από την έγ¬ 
γραφη σχετική όχληση του Ο.Κ.Α.Α. Α.Ε. αποτελεί λόγο 
αποβολής από το μίσθιο χώρο. 

6. Τα δικαιώματα παραμονής οχημάτων στους χώρους 
της Κεντρικής Αγοράς Αθηνών και των λοιπών υποκα¬ 
ταστημάτων (σταλιές) καθορίζονται με κανονιστικές 
αποφάσεις του Διοικητικού Συμβουλίου του Ο.Κ.Α.Α. Α.Ε. 
και καταβάλλονται, εφόσον αφορούν οχήματα μισθωτών 
του Ο.Κ.Α.Α. Α.Ε., κάθε μήνα, μαζί με τα μισθώματα και 
κοινόχρηστα των μισθίων. Η μη καταβολή των σταλιών 
πέραν των δύο μηνών δίνει, πέραν όλων των άλλων, το 
δικαίωμα στον Ο.Κ.Α.Α. Α.Ε. να καταγγείλει τη μίσθω¬ 
ση και να επιδιώξει την αποβολή του μισθωτή από το 
μίσθιο. 

7. Σε περίπτωση που μισθωτής προβεί σε αυθαίρετες 
κατασκευές σε κοινόχρηστους χώρους ή χρησιμοποιεί 
αυτούς για εμπορία ή εναπόθεση προϊόντων, πέραν των 
προβλεπόμενων στο άρθρο 10 περ. Ιγ' του παρόντος, ο 
Ο.Κ.Α.Α. Α.Ε. δικαιούται να του επιβάλλει μέχρι την άρση 
της αυθαίρετης κατασκευής ή κατάληψης, πρόστιμο 
διατήρησής της, το ύψος του οποίου καθορίζεται ανά 
περίπτωση από το Δ.Σ. του Οργανισμού. 

Άρθρο 14 

Εγγυήσεις 

1. Με την υπογραφή κάθε μισθωτηρίου συμβολαίου, 
είτε αρχικού, είτε κατόπιν ανανέωσης, κατατίθεται από 
το μισθωτή εγγύηση υπέρ του Ο.Κ.Α.Α. Α.Ε,, ποσού ίσου 
με δύο (2) μηνιαία μισθώματα για τις επιχειρήσεις των 
Κεντρικών Λαχαναγορών και των Ιχθυοσκαλών, και ενός 
(1) για τις επιχειρήσεις της Κεντρικής Κρεαταγοράς 
Αθηνών, για την καλή εκτέλεση των όρων της σύμβα¬ 
σης. Η εγγύηση θα αναπροσαρμόζεται αντίστοιχα με 
την αναπροσαρμογή του μηνιαίου μισθώματος, ώστε να 
ισούται πάντα με δύο (2) και ένα (1) αντίστοιχα μηνιαία 
μισθώματα. Το ανωτέρω ποσό της εγγύησης σε καμία 
περίπτωση δε δύναται να συμψηφιστεί με μισθώματα 
ή με οιαδήποτε άλλη οφειλή του μισθωτή προς τον 
Ο.Κ.Α.Α. Α.Ε. Η εγγύηση θα επιστραφεί άτοκα στον μι¬ 
σθωτή κατά την προσήκουσα αποχώρησή του από το 
μίσθιο και υπό την προϋπόθεση της καλής και προσή¬ 
κουσας εκπλήρωσης των όρων της σύμβασης μίσθω¬ 
σης, καθώς και της τακτοποίησης των πόσης φύσεως 
οφειλών του κατά τη λήξη της μίσθωσης. Σε περίπτωση 
παράβασης οποιουδήποτε όρου της μισθωτικής σύμβα¬ 
σης, η εν λόγω εγγύηση καταπίπτει ως ποινική ρήτρα. 

Αρθρο 15 

Δίκαιο Σύμβασης Μίσθωσης 

Η σύμβαση μισθώσεως διέπεται από το ελληνικό δί¬ 
καιο. Κάθε επίδοση δικογράφου, διαταγής πληρωμής 
ή απόδοσης μισθίου, εξωδίκου οχλήσεως ή δικαστικής 
απόφασης θα επιδίδεται στο μίσθιο του εκάστοτε μι¬ 
σθωτή, ακόμα και στην περίπτωση που έχει λάβει χώρα 
παράδοση του μισθίου από τον μισθωτή ή αποβολή του 
μισθωτή από το μίσθιο, εκτός εάν ο ίδιος έχει γνωρίσει 
με έγγραφη αίτησή του προς τον Ο.Κ.Α.Α. Α.Ε. μετά την 
αποβολή του από το μίσθιο άλλη έγκυρη διεύθυνσή του. 
Για κάθε διαφορά που γεννάται από την εφαρμογή ή 
εξ αφορμής του παρόντος και των συμβάσεων που θα 
υπογραφούν βάσει αυτού, συμπεριλαμβανομένων των 
διαφορών που σχετίζονται με το κύρος των συμβάσεων 
μίσθωσης, τα μισθώματα, κοινόχρηστα, αποζημιώσεις 
χρήσης, ποινικές ρήτρες, σταλιές, πρόστιμα διατήρησης 
αυθαιρέτων και κατάληψης κοινοχρήστων χώρων, κ.α., 
τις δίκες περί την εκτέλεση και τα ασφαλιστικά μέτρα η 
τοπική δωσιδικία των υποθέσεων έχει ως εξής: α) απο¬ 


κλειστική αρμοδιότητα έχουν τα Δικαστήρια Αθήνας για 
μισθώσεις της Κεντρικής Αγοράς Αθηνών, της Ιχθυόσκα¬ 
λας Πειραιά και της Ιχθυόσκαλας Χαλκίδας, β) συντρέ- 
χουσα αρμοδιότητα έχουν τα Δικαστήρια της Αθήνας 
και τα Δικαστήρια της Θεσσαλονίκης, μαζί με τα Δικα¬ 
στήρια της έδρας του εκάστοτε υποκαταστήματος για 
μισθώσεις που αφορούν υποκαταστήματα του Ο.Κ.Α.Α. 
Α.Ε. στη Μακεδονία και τη Θράκη και γ) συντρέχουσα 
αρμοδιότητα έχουν τα Δικαστήρια της Αθήνας, μαζί με 
τα Δικαστήρια της έδρας του εκάστοτε υποκαταστήμα¬ 
τος σε όλες τις λοιπές περιπτώσεις υποκαταστημάτων 
του Ο.Κ.Α.Α. Α.Ε. ανά την Ελλάδα. Η παραπάνω παρέ¬ 
κταση της τοπικής αρμοδιότητας των Δικαστηρίων της 
Αθήνας και όπου προβλέπεται της Θεσσαλονίκης ισχύει 
και για οποιαδήποτε τυχόν διαφορά προκύπτει μεταξύ 
του Ο.Κ.Α.Α. Α.Ε. και των μισθωτών ή και των χρηστών 
κυλικείων που βρίσκονται εντός χώρων του Ο.Κ.Α.Α. Α.Ε. 
και έχουν παραχωρηθεί από τη Περιφερειακή Ενότητα 
/Δήμο σε ειδικές κατηγορίες ατόμων, όπως ανάπηροι 
πολέμου, ΑΜΕΑ, πολύτεκνοι, κ.λπ. 

Αρθρο 16 

Γ ενική Αρμοδιότητα του Δ.Σ. του Ο.Κ.Α.Α. Α.Ε. 

1. Το Δ.Σ. του Ο.Κ.Α.Α. Α.Ε. μετά την εισήγηση του 
Διευθύνοντος Συμβούλου, έχει τη γενική αρμοδιότητα 
και ευθύνη για την πιστή τήρηση του παρόντος, καθώς 
και για τη συμπλήρωση ή τροποποίησή του, εκτός των 
άρθρων 1 και 4, όποτε καθίσταται αναγκαίο κατά την 
κρίση του, με την έκδοση πάντοτε κανονιστικών απο¬ 
φάσεων που θα εφαρμόζονται προς όλους ανεξαιρέτως 
τους μισθωτές του Οργανισμού, κατά τρόπο γενικό και 
αφηρημένο και θα δημοσιεύονται στον ιστότοπο της 
ΔΙΑΥΓΕΙΑΣ του Οργανισμού. 

2. Το Δ.Σ. του Ο.Κ.Α.Α. Α.Ε. είναι αρμόδιο να αποφασίζει 
για κάθε θέμα ή ενέργεια που δεν ρυθμίζεται από τον 
παρόντα κανονισμό και τον Ειδικό Κανονισμό Λειτουρ¬ 
γίας Λαχαναγοράς - Κρεαταγοράς και τον Κανονισμό 
Λειτουργίας των Ιχθυοσκαλών (κοινή υπουργική απόφα¬ 
ση 319961/2909, Φ.Ε.Κ. 823/Β'/22-6-1976) και άπτεται της 
τρέχουσας και καθημερινής λειτουργίας του Ο.Κ.Α.Α. 
Α.Ε., συμπεριλαμβανομένων των περιστατικών ανωτέρας 
βίας ή απροβλέπτων γεγονότων, εμπίπτει στην άσκηση 
της εν γένει διοικήσεως του Ο.Κ.Α.Α. Α.Ε. και σχετίζεται 
με την εκπλήρωση των σκοπών της. 

Αρθρο 17 

Μεταβατικές διατάξεις 

1. Από την έναρξη ισχύος του παρόντος απαγορεύεται 
η κατάτμηση καταστημάτων ή εκτός εάν ορίζεται ειδικά 
από τον παρόντα κανονισμό. Εφόσον κατά την έναρξη 
ισχύος του παρόντος υπάρχουν κενά μισό καταστήματα 
δύνανται να εκμισθωθούν με τη διαδικασία των άρθρων 
2 έως 4 για χρόνο ίσο με τον εναπομείναντα χρόνο 
μίσθωσης των όμορων μισών τους. 

2. Οι υφιστάμενες μισθώσεις που αντίκεινται σε όσα 
προβλέπονται στην παρούσα δεν θίγονται μέχρι την 
καθ’ οιονδήποτε τρόπο λήξη ή τροποποίησή τους. Ομοί¬ 
ως δεν θίγονται και παραμένουν ισχυρές οι πραγμα- 
τοποιθείσες μεταβιβάσεις των μισθωτικών σχέσεων, 
καθώς και τα καταβαλλόμενα τέλη μεταβολής. Η ανα¬ 
νέωσή τους διέπεται από τους όρους που τίθενται με 
την παρούσα απόφαση. Ισχύουν για τις υφιστάμενες 
μισθώσεις τα οριζόμενα περί δωσιδικίας στο άρθρο 15 
του παρόντος. 

3. Αιτήματα επιχειρήσεων που έχουν υποβληθεί μέχρι 
και την προηγούμενη ημερομηνία της έκδοσης της πα¬ 
ρούσας απόφασης, εξετάζονται στα πλαίσια του τότε 
ισχύοντα Κανονισμού Μισθώσεων ή και των αποφάσεων 
Δ.Σ. του Ο.Κ.Α.Α. ή με ευθύνη του αιτούντος από τον 
παρόντα δημοσιευμένο στο Φ.Ε.Κ. Κανονισμό. 

Άρθρο 18 

Καταργούμενες διατάξεις 

1. Η υπ’ αριθμ. Α2-176/21 -2-2013 κοινή υπουργική από¬ 
φαση (Φ.Ε.Κ. 391/τ.Β' 2013) καταργείται. 

2. Κάθε άλλη διάταξη αντίθετη με τον παρόντα κα¬ 
νονισμό. 


Αρθρο 19 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2014 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ ΑΝΑΠΛΗΡΩΤΗΣ ΥΠΟΥΡΓΟΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΓΕΡΑΣΙΜΟΣ ΓΙΑΚΟΥΜΑΤΟΣ ΠΑΡΑΣΚΕΥΑΣ ΚΟΥΚΟΥΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ιιορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε οροφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐι·) 


Ηλεκτρονική Διεύθυνση: Η1ΐρ://νννννν.β1.9ΐ' ■ β-ιπβΝ: ννβάπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 








































































